Kamil Stoch

**Kamil Wiktor Stoch** (čit. *Stoh*) nekadašnji je poljski skijaš-skakač i jedan od najuspješnijih takmičara u historiji tog sporta.

## Karijera 
Svjetski je pojedinačni prvak na velikoj skakaonici iz 2013. i ekipno 2017. te dvostruki olimpijski pobjednik iz Sočija. Pobjednik je Svjetskog kupa u sezoni 2013/14, a dosad je osam puta bio prvak Poljske. Također je pobjednik Novogodišnje turneje 2016/2017, čime je upotpunio kolekciju najvažnijih titula u skijaškim skokovima. Titulu na Turneji odbranio je sljedeće godine, pobijedivši na sve četiri skakaonice i postavši drugi skakač u historiji nakon Svena Hannawalda 2002. kome je to uspjelo. Dvije sedmice nakon odbrane titule na Turneji osvojio je i srebrnu medalju na SP u letovima u Oberstdorfu, što je najbolji plasman nekog poljskog skakača u historiji na tom takmičenju. Već sljedećeg dana Poljska je, predvođena Stochom, osvojila i prvu ekipnu medalju u historiji svjetskih prvenstava u letovima zauzevši treće mjesto, a tu bronzu odbranila je dvije godine kasnije na Planici.

Na Olimpijskim igrama 2018. u Pyeongchangu nije uspio odbraniti zlatnu medalju na maloj skakaonici, završivši na "najgorem", četvrtom mjestu, ali jest na velikoj, postavši prvi skakač nakon Mattija Nykänena otprije 30 godina kome je to pošlo za rukom. Dva dana kasnije osvojio je i bronzanu medalju u ekipnim skokovima.

Nakon ZOI-a 2018. u nastavku sezone osvojio je i drugo izdanje turneje Raw Air, s više od 35 bodova prednosti ispred drugoplasiranog u ukupnom poretku, Norvežanina Roberta Johanssona (prednost je tokom turneje bila i znatno veća), zaradivši pritom 60.000 €. Svoju najuspješniju sezonu okrunio je osvojivši i prvo izdanje takmičenja Planica 7, zaradivši dodatnih 20.000 CHF i potvrdivši pritom prvo mjesto u ukupnom poretku Svjetskog kupa, što mu je drugi veliki "Kristalni globus" u karijeri. Nedostajalo mu je samo sedam bodova da osvoji i mali "Kristalni globus" u poretku letača, koji je na kraju pripao Andreasu Stjernenu.

U sezoni 2020/21. treći je put osvojio Novogodišnju turneju, pobijedivši u Innsbrucku i Bischofshofenu, a ukupnom poretku Svjetskog kupa bio je treći, također treći put.

Karijeru je okončao po završetku sezone 2025/26.

## Privatni život 
Rođen je u Zakopanima od oca Bronisława (kliničkog i sudskog psihologa) i majke Krystyne, a odrastao je u obližnjem mjestu Ząb. Ima dvije starije sestre: Annu (1983) i Nataliju (1986). 2006. diplomirao je na Fakultetu za tjelesni odgoj u Krakówu, a 2010. stekao je titulu mastera. Iste godine, 7. augusta, vjenčao se s Ewom Bilan.

## Rezultati u Svjetskom kupu 
### Postolja 
#### Pojedinačna 
 – održana samo jedna serija zbog jakog vjetra / lošeg vremena

#### Ekipna 
##### Po sezonama (pojedinačna) 
### Ukupni poredak 
### Novogodišnja turneja 
### Raw Air 
### Nordijska turneja 
### Willingen Six 
### Planica 7 
### Svjetski kup u letovima 
### Ljetni Grand Prix 
 – zbog pandemije su održana samo dva takmičenja

## Reference 
## Vanjski linkovi 
* Stochov profil na FIS-u
* 

Kategorija:Rođeni 1987.
Kategorija:Živi ljudi
Kategorija:Biografije, Zakopane
Kategorija:Poljski skijaši-skakači
Kategorija:Poljski olimpijci
Kategorija:Skijaši-skakači na Zimskim olimpijskim igrama 2006.
Kategorija:Skijaši-skakači na Zimskim olimpijskim igrama 2010.
Kategorija:Skijaši-skakači na Zimskim olimpijskim igrama 2014.
Kategorija:Skijaši-skakači na Zimskim olimpijskim igrama 2018.
Kategorija:Skijaši-skakači na Zimskim olimpijskim igrama 2022.
Kategorija:Skijaši-skakači na Zimskim olimpijskim igrama 2026.
Kategorija:Osvajači medalja na Zimskim olimpijskim igrama 2014.
Kategorija:Osvajači medalja na Zimskim olimpijskim igrama 2018.
Kategorija:Osvajači zlatne medalje na Olimpijskim igrama (Poljska)
Kategorija:Osvajači bronzane medalje na Olimpijskim igrama (Poljska)